Bertha Kingori

Ndigwako Bertha Akim Kingori (19 Novemba 1930 – 4 Novemba 2013) alikuwa mwalimu na mwanasiasa kutoka Tanzania. Aliteuliwa katika Baraza la Kutunga Sheria mnamo 1957.

Wasifu
Kingori alizaliwa Tukuyu mnamo Novemba 1930 na wazazi wake walioitwa Subila Kabonga na Akim Mwakosya. Ni Mmoja wa wasichana wachache kutoka kijijini kwao kwenda shule, alisoma katika Shule ya Wasichana ya Tabora na kisha Shule ya Upili ya Gayaza na shule za bweni za King's College Budo nchini Uganda.  Mnamo 1954 alianza kusoma katika Chuo cha Makerere chini ya udhamini wa serikali, na kupata Stashahada katika elimu. Aliporudi Tanganyika, Kingori alifanya kazi kama mwalimu katika Shule ya Wasichana ya Loleza huko Mbeya. Pia alisoma Chuo cha Makerere nchini Uganda katika miaka ya 1950 chini ya ufadhili wa serikali.Bertha Akim Kingori '57  McCulloch Centre for Global Initiatives Wakati wa masomo yake pia alishiriki kusaidia maendeleo katika kliniki za watoto huko Kampala. Mnamo 1956 alitunukiwa Tuzo ya Van Leer na Atlanta Fellowship, na hivyo kumfanya asome katika Chuo cha Mount Holyoke nchini Marekani kwa mwaka mmoja.

Aliporudi Tanganyika, alifundisha katika vyuo vya ualimu vya Butimba na Mpwapwa na akawa mwalimu mkuu wa Shule ya Sekondari ya Wasichana ya Bwiru jijini Mwanza.  Aliteuliwa katika Baraza la Kutunga Sheria mwaka wa 1957. https://books.google.co.tz/books?id=CHxjDgAAQBAJ&pg=PT119&redir_esc=y#v=onepage&q&f=false Mwaka uliofuata aliolewa na Peter Gathura Kingori, ambaye alizaa naye watoto watano. Mnamo 1965 aliteuliwa katika Baraza la Chuo Kikuu cha Afrika Mashariki. Mnamo 1967 aliteuliwa kuwa katibu mtendaji wa shirika la wanawake la Umoja Wa Wanawake Wa Tanzania. Mwanachama wa Baraza la Kitaifa la Kikristo la Kenya, alikuwa mwanamke wa kwanza Mwafrika kuteuliwa katika Baraza la Ushauri la Kianglikana mwaka wa 1973. 

Alikufa nchini Kenya mnamo Novemba 2013 na akazikwa katika shamba la Mwalimu King’ori huko Nyeri.

Marejeo

Jamii:Wanawake wa Tanzania
Jamii:Waliozaliwa 1930
Jamii:Waliofariki 2013
Jamii:Wanasiasa wa Tanzania
Jamii:sheria